भारत कवियों की भूमि रहा है। संत कबीर दास, रवींद्र नाथ टैगोर से लेकर मिर्जा गालिब, साहिर लुधियानवी, वसीम बरेलवी जैसे अनेक नाम हैं, जिनके काव्यात्मक विचारों की शक्ति एवं अभिव्यक्ति अद्भुत रही है। हालांकि कविता लेखन के पारंपरिक रूप में अब गिरावट आई है, लेकिन आज की पीढ़ी के बीच रचनात्मक लेखन का एक नया प्रारूप देखा जा रहा है। हम में से अनेक लोगों के पास गाने, शायरी और गानों की धुन लिखने का वह हुनर है, जिसे निखार कर अलग पहचान बनाई जा सकती है।